E mil tri c'hant ha tregont (1330) oa bet graet ur prozes da lakaat Erwan da sant. An testoù 'noa kontet ar mirakloù graet gant Erwan goude e varv : nav mirakl ha pevar-ugent. Betek Bro-Spagn ha Rocamadour zo bet savetaet tud dre c'hras Erwan, soñjit 'ta ! Lakaet oa bet da sant e mil tri c'hant seizh  ha daou-ugent (1347) gant ar pab Clément VI. Kult Erwan oa gwriziennet kreñv ha don 'ba Bro-Dreger ha 'ba Breizh dijà met diwar neuze e oa en em ledet en Europa a-bezh. Div iliz a zo dediet dezhañ 'ba Roma. Deuet eo da vezañ sant paeron an alvokaded ha sant paeron Breizh ivez, peogwir e tifenne ar justis hag ar gwir, evel toud ar Vretoned.